Държавен вестник, бр. 76, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  76
ОФИЦИАЛЕН РАЗДЕЛ
ПРЕЗИДЕНТ 
НА РЕПУБЛИКАТА
УКАЗ № 155
На основание чл. 100, ал. 2 от Конститу­
цията на Република България във връзка с 
чл. 19, т. 4 и чл. 146, т. 1 от Закона за отбраната 
и въоръжените сили на Република България
П О С Т А Н О В Я В А М :
Освобождавам бригаден генерал Ивайло 
Евтимов Сотиров от длъжността директор на 
служба „Военна полиция“ и от военна служба, 
считано от 19 септември 2025 г.
Изпълнението на указа възлагам на ми­
нистъра на отбраната.
Издаден в София на 11 септември 2025 г.
Президент на Републиката: 
Румен Радев
Министър-председател: 
Росен Желязков
Подпечатан с държавния печат.
Министър на правосъдието:
Георги Георгиев
5131
УКАЗ № 156
На основание чл. 100, ал. 2 от Конститу­
цията на Република България във връзка с 
чл. 19, т. 4 и чл. 146, т. 1 от Закона за отбраната 
и въоръжените сили на Република България
П О С Т А Н О В Я В А М :
Назначавам полковник Християн Димитров 
Христов за временно изпълняващ задъл­
женията на вакантната длъжност директор 
на служба „Военна полиция“, считано от
19 септември 2025 г. до назначаване на ти­
туляр, за срок не по-дълъг от една година.
Изпълнението на указа възлагам на ми­
нистъра на отбраната.
Издаден в София на 11 септември 2025 г.
Президент на Републиката: 
Румен Радев
Министър-председател: 
Росен Желязков
Подпечатан с държавния печат.
Министър на правосъдието:
Георги Георгиев
5132
МИНИСТЕРСКИ СЪВЕТ
ПОСТАНОВЛЕНИЕ № 180
ОТ 10 СЕПТЕМВРИ 2025 Г.
за одобряване на допълнителни трансфери по 
бюджетите на общините за 2025 г. за изпъл­
нение на дейности по национални програми, 
одобрени с Решение № 294 на Министерския 
съвет от 2025 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни транс­
фери по бюджетите на общините за 2025 г. в 
размер 9 249 210 лв. за финансово осигуряване 
на дейности по: Национална програма „Оси­
гуряване на съвременна, сигурна и достъпна 
образователна среда“, Модул 1 „Съвременна 
среда за качествено обучение по хуманитарни 
науки, по география и икономика, по техно­
логии и предприемачество и за целодневна 
организация на учебния ден“ – 6 154 552 лв., 
Национална програма „Без агресия за си­
гурна образователна среда“, Модул 3 „Раз­
витие на социално-емоционални умения на 
учениците от началния етап“ – 142 600 лв., 
и Национална програма „Информационни 
и комуникационни технологии (ИКТ) в сис­
темата на предучилищното и училищното 
образование“ – 2 952 058 лв., разпределени 
съгласно приложението.
(2) Допълнителните трансфери по ал. 1 
да се осигурят за сметка на намаляване на 
утвърдените разходи по „Политика в област­
та на всеобхватното, достъпно и качествено 
предучилищно и училищно образование. 
Учене през целия живот“, бюджетна програма 
„Осигуряване на качеството в системата на 
предучилищното и училищното образование“, 
по бюджета на Министерството на образова­
нието и науката за 2025 г.
(3) Допълнителните трансфери се предоста­
вят по бюджетите на общините от централния 
бюджет под формата на обща субсидия за де­
легираните от държавата дейности за сметка 
на намаляване на бюджетното взаимоотно­
шение на централния бюджет с бюджета на 
Министерството на образованието и науката 
за 2025 г.
Чл. 2. Със сумата по чл. 1, ал. 1 да се на­
малят показателите по чл. 16, ал. 3 от Закона 
за държавния бюджет на Република България 
за 2025 г.